राहुल को याद आए भगवान शिव,करेंगे कैलाश मानसरोवर की यात्रा
Home Delhi राहुल को याद आए भगवान शिव,करेंगे कैलाश मानसरोवर की यात्रा
नई दिल्ली। कांग्रेस अध्यक्ष राहुल गांधी कर्नाटक विधानसभा चुनावों के बाद कैलाश मानसरोवर की यात्रा पर निकलेंगे। गांधी ने यह घोषणा आज रामलीला मैदान में आयोजित जनाक्रोश रैली की समाप्ति से ऐन पहले की।
पार्टी अध्यक्ष का सम्बोधन समाप्त हो चुका था। जब रैली समाप्त होने की ओर अग्रसर थी, तभी वह एक बार फिर माइक के पास पहुंचे और इसकी घोषणा की। उन्होंने कहा कि मैं आपके लिए काम करता हूं, इसलिए मैं अपने दिल की बात आपको बताना चाहता हूं। मैं आप सभी से अनुमति लेना चाहता हूं।
गांधी ने कहा कि कुछ दिनों पहले उनका विमान अचानक 8000 फुट नीचे आ गया था। उस वक्त उन्हें कैलाश मानसरोवर की यात्रा की मन्नत के बारे में याद आया। उन्होंने कहा कि इसलिए मैं कर्नाटक चुनाव के बाद कैलाश मानसरोवर की यात्रा के वास्ते आप सभी से 10-15 दिनों की छुट्टी चाहता हूं।
पार्टी अध्यक्ष की कैलाश मानसरोवर यात्रा को पिछले दिनों विमान में आई खराबी के बावजूद उनके बाल-बाल बच जाने पर मन्नत उतारने से जोड़कर देखा जा रहा है।
Previous articleभाजपा में प्रदेशाध्यक्ष को लेकर कोई विवाद नहीं : शाहनवाज हुसैन
Next articleसोनभद्र में सड़क दुर्घटना में कार में सवार चार लोगों की मृत्यु हो गई व एक घायल हुआ